Comisia de la Veneția critică Guvernul pentru comasarea alegerilor de anul trecut. Argumentele invocate de juriștii europeni
Comisia de la Veneția a publicat, marți, un raport în care critică decizia Guvernului de a comasa alegerile europarlamentare cu cele locale, anul trecut în iunie, argumentând că adoptarea OUG 21/2024 nu a fost consensuală și nu a rezultat în urma unei consultări publice adecvate. Din acest motiv, Comisia recomandă autorităților române abținerea în viitor de la legiferarea în materie electorală prin ordonanțe de urgență, cu excepția cazului în care se adoptă norme privind aspectele și detaliile tehnice.